NJOFTIM PËR KONSULTIM PUBLIK
PËR 
PROJEKTVENDIMIN
“PËR DISA NDRYSHIME NË VENDIMIN NR. 1117, DATË 16.12.2020, TË KËSHILLIT TË MINISTRAVE, “PËR MIRATIMIN E STRATEGJISË NDËRSEKTORIALE TË MENAXHIMIT TË INTEGRUAR TË KUFIRIT 2021–2027 DHE TË PLANIT TË VEPRIMIT 2021–2023”, TË NDRYSHUAR”

	Ministria e Punëve të Brendshme fton qytetarë, organizata të shoqërisë civile, ekspertë të fushës, 
shoqata dhe përfaqësues të tjerë të publikut të interesuar për të kontribuar përgjatë procesit 
[bookmark: _Hlk216951928]të konsultimit publik të projektvendimit “Për disa ndryshime në endimin nr. 1117, datë 16.12.2020, të Këshillit të Ministrave, “Për miratimin e Strategjisë Ndërsektoriale të Menaxhimit të Integruar të Kufirit 2021–2027 dhe të Planit të Veprimit 2021–2023”, të ndryshuar”
Ministria e Punëve të Brendshme mirëpret:
Komente të përgjithshme publike mbi përcaktimet e projektaktit, kryesisht mbi:
· efektet e mundshme në zbatimin praktik nga institucionet përkatëse;
· çdo aspekt që mund të ndihmojë në rritjen e efektivitetit dhe zbatueshmërisë së projektaktit në praktikë.
Kontributet tuaja do të konsiderohen përgjatë procesit të përmirësimit të mëtejshëm të projektvendimit. 
Ministria e Punëve të Brendshme do të përmbledhë të gjitha sugjerimet dhe komentet tuaja dhe do të japë sqarime për mënyrën se si ato janë reflektuar në projektakt, edhe në rast se mendimet nuk reflektohen.



Kohëzgjatja e konsultimeve:
	Konsultimi publik do të zgjasë 20 ditë pune, nga data 3 nëntor 2026 deri më 30 nëntor 2026.



Si të përgjigjeni:
	Mund të merrni pjesë në procesin e konsultimeve publike duke dërguar komente/kontribute për projektin:
·  Duke plotësuar formularin online të Regjistrin Elektronik për projektligjit, në adresën elektronike: http://www.konsultimipublik.gov.al:
· Me email duke dërguar propozimet/sugjerimet tuaja në adresën e koordinatorit të konsultimit publik për Ministrinë e Punëve të Brendshme, Sara Shameti, në adresën: Sara.Shameti@mb.gov.al 



Kontakti:
	Të dhënat e kontaktit të koordinatorit përkatës për konsultime publike dhe/ose të ndonjë personi tjetër të cilit i drejtohen pyetjet:
Znj. Sara Shameti - Koordinatore e Konsultimit Publik, e-mail: Sara.Shameti@mb.gov.al  



Datat dhe vendet e takimeve publike:
	Takimet janë zhvilluar në ambjentet e punës së Ministrisë së Punëve të Brendshme. Hartimi i Planit të Veprimit është realizuar përmes një procesi gjithëpërfshirës dhe konsultativ, të koordinuar nga Drejtoria e Politikave kundër Krimit të Organizuar, Migracionit dhe Azilit, në Ministrinë e Punëve të Brendshme, duke angazhuar institucionet përgjegjëse dhe kontribuese për zbatimin e Strategjisë, të cilat kanë marrë pjesë në Grupin e Punës, si dhe aktorë të tjerë relevantë, sipas fushave të përgjegjësisë dhe kompetencave të tyre institucionale.

Gjatë procesit të hartimit dhe konsultimit të dokumentit, pjesëmarrësit kanë paraqitur propozime, komente dhe sugjerime lidhur me masat, aktivitetet, përgjegjësitë institucionale, afatet kohore dhe treguesit e realizimit të parashikuar në Planin e Veprimit. Kontributet e paraqitura janë shqyrtuar dhe integruar, sipas rastit, në dokumentin përfundimtar, duke vijuar më tej procesi i bashkërendimit ndërinstitucional të tij.



Sfondi i propozimit legjislativ:
	Projektakti i propozuar ka për qëllim miratimin e Planit të Veprimit 2026-2027 të hartuar në zbatim të Strategjisë Ndërsektoriale të Menaxhimit të Integruar të Kufirit 2021-2027, i cili është përgatitur në vijim të Planit të Veprimit 2024-2025, që përfundoi afatin e zbatimit në dhjetor 2025.
Vizioni për kufirin është “Sigurimi i një qarkullimi të sigurt të shtetasve dhe mallrave nëpërmjet kufirit shtetëror dhe marrja e masave të nevojshme për të parandaluar dhe goditur të gjitha format e krimit ndërkufitar dhe të migrimit të parregullt.”
Në linjë me këtë vizion, objektivi kryesor strategjik është zhvillimi i një sistemi të integruar të administrimit të kufijve në përputhje me sistemin evropian të mbikëqyrjes kufitare, si dhe rritja e sigurisë kufitare duke përmirësuar bashkëpunimin në të gjitha nivelet dhe forcimin e kapaciteteve administrative, infrastrukturore dhe teknike.




Propozimet:
	Synohet të realizohet objektivin kryesor strategjik duke u fokusuar në tre qëllime kryesore politike:
· Mbrojtja e sigurisë së brendshme dhe menaxhimi i flukseve migratore, me qëllim parandalimin e migracionit të parregullt, si dhe parandalimin dhe goditjen e krimit ndërkufitar;
· Lehtësimi i qarkullimit legal të shtetasve dhe mallrave;
· Respektimi i plotë i të drejtave themelore, përfshirë trajtimin e çdo individi me respekt të plotë për dinjitetin dhe mundësimin e qasjes në mbrojtjen ndërkombëtare të atyre që kanë nevojë.





Pyetjet
	Jeni të ftuar të jepni komentet dhe kontributet tuaja për të gjitha aspektet e projektligjit të propozuar. Për më tepër, ne kemi zgjedhur pyetjet e mëposhtme ku kontributi juaj do të jetë veçanërisht i vlefshëm, dhe të cilave mund t'i përgjigjeni duke plotësuar një pyetësor të shkurtër në internet.
· Si mendoni se mund të ndikojë ky projektligj në:
a. sigurinë e brendshme dhe menaxhimin e flukseve migratore?
b. në lehtësimin e qarkullimit të ligjshëm dhe garantimin e të drejtave themelore?








